stanford-oval/wikipedia huggingface dataset:
ท่าอากาศยานนานาชาติทรายัน วูยา ตีมีชออารา
สายการบินและจุดหมายปลายทาง

รายการต่อไปนี้ประกอบด้วยสายการบินและจุดหมายปลายทางจากท่าอากาศยานตีมีชออารา ทรายัน วูยา:
| สายการบิน | จุดหมายปลายทาง   |
| --- | --- |
อานีมาวิงส์: ชาร์เตอร์ตามฤดูก่ล: อันตัลยา
ไฮสกาย: บูคาเรสต์–ออตอเปน, เทลอาวีฟ  (ยกเลิกชั่วคราว)
ลูฟท์ฮันซา: มิวนิก
สกายเอกซเพรส: ชาร์เตอร์ตามฤดูกาล: เฮราคลีออน, ปาตรัส, โรดส์
ตารอม: บูคาเรสต์–ออตอเปน ชาร์เตอร์ตรมฤดูกาล: อันตัลยา, ฮูร์กาดา
วิซแอร์: บาร์เซโลนา, บารี, โบเว, แบร์กาโม, โบโลญา, ชาร์เลโรย, ดอร์ทมุนท์, คาร์ลสรูเฮอ/บาเดินบาเดิน, ลอนดอน–ลูเทิน, มาดริด, เมมีเงิน, โรม–ชีอัมปีโน, บาเลนซียา ตามฤดูกาล: เตรวีโซ, ซาคีนโทส
สถิติ

ในปี 2016 ท่าอากาศยานรับอากาศยานเฉลี่ย 40–45 ครั้ง และผู้โดยสาร 3,200 คน ต่อวัน เพิ่มขึ้นจากปี 2005 ที่ 15–20 เที่ยวบิน และผู้โดยสาร 1,500 คน ต่อวัน จุดหมายปลายทางสำคัญได้แก่บูคาเรสต์, ลอนดอน, มิวนิก, มิลาน และ บรัสเซิลส์
แม้ว่ายอดเที่ยวบินจะลดลงอย่างมากหลังสายการบินคาร์พาแทร์ล้มละลายลง กระนั้นตั้งแต่ปี 2015 ยอดการใช้งานของท่าอากาศยานกลับมาฟื้นตัวอีกครั้งเมื่อวิซแอร์ตัดสินใจตั้งฐานการบินใหม่อีกแห่งที่ตีมีชออาราและเปิดเที่ยวบินใหม่รวมหกเที่ยวบินจากท่าอากาศยานนี้ ในภาพรวม ท่าอากาศยานตีมีชออาราต้อนรับผู้โดยสารรวม 15.1% ขิงผู้โดยสารทังหมดในทุกท่าอากาศยานของโรมาเนีย และ 32.8% ของคาร์โกทั้งหมด และ 13.2% ของเที่ยวบินทั้งหมดของโรมาเนีย
นัคเคิลส์ (ซีรีส์โทรทัศน์)

| นัคเคิลส์ |
| --- | --- |
ประเภท:   แอ็คชั่น ผจญภัย  ตลกขบขัน 
สร้างโดย:   จอห์น วิตทิงตัน  โทบี แอชเชอร์ 
เค้าโครงจาก: โซนิคเดอะเฮดจ์ฮ็อก โดย เซกา
เขียนโดย:  จอห์น วิตทิงตัน (ตอนที่ 1 และ ตอนที่ 2)  ไบรอัน ชคาร์คเตอร์ (ตอนที่ 3 และ ตอนที่ 5)  เจมส์ มาเดสกี้ (ตอนที่ 4 และ ตอนที่ 6) 
กำกับโดย:  เจฟฟ์ ฟาวเลอร์ (ตอนที่ 1)  เก็ด ไรท์ (ตอนที่ 2)  แบรนดอน ทรอสต์ (ตอนที่ 3)  ยอร์มา แทคโคนี (ตอนที่ 4)  แครอล แบงเกอร์ (ตอนที่ 5 และ ตอนที่ 6) 
แสดงนำ:   อิดริส เอลบา  อดัม พาลลี่  แครี่ เอลเวส  เอดี้ แพตเตอร์สัน  คิด คัดดี้  เอลลี่ย์ เทย์เลอร์ 
ดนตรีแก่นเรื่องเปิด: The Warrior โดย Scandal
ผู้ประพันธ์เพลง: ทอม โฮว์
ประเทศแหล่งกำเนิด: สหรัฐอเมริกา
ภาษาต้นฉบับ: อังกฤษ
จำนวนฤดูกาล: 1
จำนวนตอน: 6
การผลิต
ผู้อำนวยการผลิต:   จอห์น วิตทิงตัน  เจฟฟ์ ฟาวเลอร์  นีล เอช. มอริตซ์  โทบี แอชเชอร์  นาคาฮาระ โทรุ  อิดริส เอลบา 
ผู้อำนวยการสร้าง:  ซาแมนธา เวต  โอคุโนะ ฮิโตชิ 
ผู้กำกับภาพ: แบรนดอน ทรอสต์
ผู้ลำดับภาพ:  Richard Ketteridge  Al LeVine  Liyana Mansor 
ความยาวตอน: 23-33 นาที
บริษัทผู้ผลิต:   พาราเมาต์พิกเจอส์  เซกา  Original Film 
งบประมาณ: 60 ล้านเหรียญ
ออกอากาศ
เครือข่าย: พาราเมาต์+
ออกอากาศ: 26 เมษายน ค.ศ. 2024 (2024-04-26)
การแสดงที่เกี่ยวข้อง
Sonic the Hedgehog film series
นัคเคิลส์ (อังกฤษ: Knuckles) เป็น มินิซีรีส์ ทางโทรทัศน์ของอเมริกา สร้างโดย จอห์น วิตติงตัน และ โทบี แอชเชอร์ สำหรับบริการสตรีมมิ่ง พาราเมาต์พลัส โดยดัดแปลงจากซีรีส์วิดีโอเกม โซนิคเดอะเฮดจ์ฮ็อกที่เผยแพร่โดย Sega  เป็นภาคต่อแยกของภาพยนตร์ โซนิค เดอะ เฮดจ์ฮ็อก 2 และภาคก่อนของภาพยนตร์ โซนิค เดอะ เฮดจ์ฮ็อก 3 โดยเป็นส่วนหนึ่งของภาพยนตร์ชุดโซนิค อันดับที่ 3  และเป็นซีรีส์คนแสดงเรื่องแรกในแฟรนไชส์โดยรวม โดยซีรีส์จะนำเสนอผลกระทบที่เกิดขึ้นหลังจากเหตุการณ์ในภาพยนตร์ทั้ง 2 เรื่องก่อนหน้า
อิดริส เอลบา กลับมารับบทพากย์เสียงของเขาในบท นัคเคิลส์ ดิอีคิดนา จากภาพยนตร์เรื่องก่อน และแสดงประกบร่วม อดัม พัลลี โดยกลับมารับบทนำครั้งแรกในบท เวด วิปเปิล ซีรีส์นี้ได้รับการประกาศในเดือนกุมภาพันธ์ 2022 ระหว่างงานนักลงทุน ของพาราเมาต์โกลบอลโดยมี เอลบา มาร่วมในโครงการนี้ การผลิตเริ่มขึ้นใน ลอนดอน ประเทศอังกฤษ ในเดือนเมษายน ปี 2023 พร้อมประกาศการคัดเลือกนักแสดงเพิ่มเติมและทีมงานสร้างสรรค์
นัคเคิลส์  ฉายรอบปฐมทัศน์บน พาราเมาต์พลัส ในวันที่ 26 เมษายน 2024 โดยมีทั้งหมด 6 ตอน ซีรีส์ได้รับคำวิจารณ์ในแง่บวกมากกว่าภาพยนตร์สองเรื่องก่อนหน้า ส่วนที่ดีคือยกย่องอารมณ์ขันและการแสดงของพัลลี่ และเอลบา แต่ส่วนที่ด้อยคือการไม่เล่าเรื่องเน้นไปที่ตัวละครและบทบาทประจำเรื่อง
นัคเคิลส์ ประสบความสำเร็จในการออกอากาศ กลายเป็นทั้งซีรีส์ต้นฉบับของ Paramount+ ที่มีผู้ชมมากที่สุดและเป็นรายการสำหรับเด็กและครอบครัวที่มีผู้ชมสูงที่สุดเท่าที่เคยมีมา และยังส่งผลให้สื่ออื่น ๆ ในแพลตฟอร์มในซีรีส์เพิ่มขึ้น
นักแสดง > ตัวละครหลัก

อิดริส เอลบา รับบทเป็น นัคเคิลส์ ดิอีคิดนา: นักรบอีคิดน่าสีแดงที่เป็นมนุษย์ซึ่งมี พละกำลังมหาศาล เขาเป็นคนบูดบึ้ง จริงจัง ก้าวร้าว และอารมณ์ร้อน แต่มียึดมั่นในเกียรติสูง แต่ก็หลงทิศหลงทาง ไม่ค่อยตามทันโลกสมัยใหม่
อดัม พัลลี รับบทเป็น เวด วิปเปิล รองนายอำเภอแห่งกรีนฮิลส์ผู้แสนเซ่อซ่า ผู้เคยช่วยเหลือทอมในเหตุจราจล นัคเคิลส์ตั้งใจจะฝึกฝนให้ตามวิถีแห่งนักรบอีคิดน่า
นักแสดง > ตัวละครสมทบ

แครี่ เอลเวส รับบทเป็น ปีเตอร์ "ปิสตอล พีท"  วิปเปิล นักโบว์ลิ่งแชมป์ 27 สมัยที่แปลกประหลาดและเป็นพ่อผู้ห่างเหินของเวดและแวนด้า
รอรี่ แมคแคนน์ รับบทเป็น เดอะบายเยอร์ อดีตลูกน้องของ ด็อกเตอร์ เอ้กแมนที่มุ่งมั่นในการตามล่าพลังของนัคเคิลส์
จูเลียน บาร์รัตต์ รับบทเป็น แจ็ค ซินแคลร์ เพื่อนสนิทและเพื่อนร่วมทีมโบว์ลิ่งเรเนเกดของเวด
เอดี แพตเตอร์สัน รับบทเป็น วานด้า วิปเปิล น้องสาวของเวด ผู้เป็นเจ้าหน้าที่สำนักงานสอบสวนกลาง ผู้มีปัญหาในการควบคุมอารมณ์
สต็อกการ์ด แชนนิง รับบทเป็น "เกวนโดลีน เวนดี้" วิปเปิล แม่ของเวดและแวนด้า
คริสโตเฟอร์ ลอยด์ รับบทเป็น ปาชาคาแมค อีคิดน่าที่มีอายุมากกว่าซึ่งเชื่อกันว่าเสียชีวิตไปพร้อมกับชนเผ่าของเขาเมื่อพวกเขาพยายามจับแม่เล็บยาว ซึ่งเป็นแม่บุญธรรมคนก่อนของโซนิค
คิด คัดดี้ รับบทเป็น เจ้าหน้าที่เมสัน อดีตเจ้าหน้าที่ G.U.N ตัวแทนที่ทำงานให้กับ "เดอะบายเยอร์"
เอลลี เทย์เลอร์ รับบทเป็น เจ้าหน้าที่วิลลัฟบี อดีตเจ้าหน้าที่ G.U.N  ที่ทำงานให้กับ "เดอะบายเยอร์" เพราะรับไม่ได้กับวิธีการทำงานของ G.U.N.
อลิซ เทรกอนนิ่ง รับบทเป็น ซูซี่ บาร์นส์ เด็กหญิงอายุแปดขวบที่เป็นคู่แข่งโบว์ลิ่งของเวด
พอล เชียร์ รับบทเป็น แกรี่ เอน ซินแคลร์ เอสป์ ผู้บรรยายรายการโบว์ลิ่งของ ESPN8 The Ocho
ร็อบ ฮิวเบล รับบทเป็น ดีแลน บีเกิลตัน ผู้บรรยายรายการโบว์ลิ่งของ ESPN8 The Ocho
นักแสดง > นักแสดงรับเชิญ

ทิกา ซัมป์เตอร์ รับบทเป็น เมเดลิน "แมดดี" วะชาวสกี แม่บุญธรรมของโซนิค เทลส์ นัคเคิลส์ เป็นสัตวแพทย์ ท้องถิ่นของกรีนฮิลส์ และภรรยาของทอม ตัวเอกหลักของภาพยนตร์
เบน ชวาร์ตซ์ รับบทเป็น โซนิค เดอะ เฮดจ์ฮ็อก เม่นสีน้ำเงินที่เป็นเหมือนมนุษย์ แต่ความมั่นใจเปี่ยมล้น ซึ่งสามารถวิ่งด้วยความเร็วเหนือเสียงได้
คอลลีน โอ'ชอเนสซีย์ รับบทเป็น ไมล์ส "เทลส์" พราวเออร์ สุนัขจิ้งจอกสีเหลืองส้มที่เป็นมนุษย์ซึ่งสามารถบินได้ด้วยสองหางของเขา เทลส์เป็นอัจฉริยะผู้ถ่อมตัว ผู้คิดค้นอุปกรณ์สำหรับสถานที่และการต่อสู้
รายชื่อตอน

The Warrior (ยอดนักรบ)
Don’t Ever Say I Wasn’t There For You (อย่าบอกว่าฉันไม่ได้อยู่กับนาย)
The Shabbat Dinner (มื้อค่ำสะบาโต)
The Flames of Disaster (เปลวไฟแห่งหายนะ)
Reno, baby (เรโน่ ที่รัก)
What Happens in Reno, Stays in Reno (อะไรที่เกิดขึ้นในเรโน่ ก็ให้อยู่ในเรโน่)
เพลงประกอบ

The Warrior - Scandal (feat. Patty Smyth)
Can I Kick It? - A Tribe Called Quest
Non, Je ne regrette rien - Edith Piaf
Holding Out for a Hero - Bonnie Tyler
I Don't Want to Wait - Paula Cole
Rock You Like a Hurricane – Scorpions
Frickin’ Human Race - Asa Taccone
I’m So Lonesome I Could Cry – Hank Williams
All The Small Things – Blink-182
Hava Nagila – Barry & Batya Segal
Good Morning – Adam Cooper, Daniel Crossley & Scarlett Strallen
Send Me an Angel - Real Life
Flames of Disaster - Julian Barratt & Asa Taccone (feat. Michael Bolton)
Damn It Feels Good to Be a Gangsta – Geto Boys
Let Me Entertain You – Robbie Williams
Scarface (Push It To The Limit) – Paul Engemann
The Story of My Old Man – Good Charlotte
Saturday Night’s Alright (For Fighting) – Elton John
Pick Up The Pieces – Average White Band
Whatta Man – Salt-N-Pepa & En Vogue
ไดโนเสาร์ในประเทศไทย
ธรณีวิทยาประเทศไทยที่เกี่ยวข้อง

เนื่องจากไดโนเสาร์มีชีวิตอยู่ในช่วงมหายุคมีโซโซอิก ซากดึกดำบรรพ์ไดโนเสาร์จึงอยู่ในชั้นของหินตะกอนที่สะสมตัวกันในช่วงนี้ ซึ่งในประเทศไทย หินที่มีอายุดังกล่าวพบอยู่ทั่วไปในบริเวณที่ราบสูงโคราช และพบอยู่เป็นแห่งๆ ในภาคเหนือและภาคใต้ หินบริเวณที่ราบสูงโคราชนั้น เรียกว่า กลุ่มหินโคราช ซึ่งแบ่งออกเป็นหมวดหินย่อยๆ ได้อีก 6 หมวด คือ
หมวดหินน้ำพอง (มีอายุ 200 ล้านปี)
หมวดหินภูกระดึง (มีอายุ 190-150 ล้านปี)
หมวดหินพระวิหาร (มีอายุ 140 ล้านปี)
หมวดหินเสาขัว (มีอายุ 130 ล้านปี)
หมวดหินภูพาน (มีอายุ 120 ล้านปี)
หมวดหินโคกกรวด (มีอายุ 100 ล้านปี)
ประวัติการค้นพบ

การค้นหาซากดึกดำบรรพ์ไดโนเสาร์ในประเทศไทยเพิ่งจะเริ่มต้นขึ้นได้ไม่นาน โดยในปี พ.ศ. 2519 กรมทรัพยากรธรณีได้ค้นพบโครงกระดูกขนาดใหญ่ในเขตอำเภอภูเวียง จังหวัดขอนแก่น ซึ่งผลการวิจัยขณะนั้นทราบเพียงว่าเป็นไดโนเสาร์ซอโรพอด มีความยาวประมาณ 15 เมตร นับว่าเป็นรายงานการค้นพบซากดึกดำบรรพ์ไดโนเสาร์ครั้งแรกในประเทศไทย ต่อมาในปี พ.ศ. 2524 และ พ.ศ. 2525 ได้มีการสำรวจที่บริเวณภูเวียงอีกทำให้พบกระดูกส่วนต่างๆ ของไดโนเสาร์และสัตว์อื่นๆอีกมากมายหลายชนิดเป็นจำนวนมากอยู่ในชั้นหิน จึงนับได้ว่าเป็นการเริ่มต้นการค้นหาซากดึกดำบรรพ์ไดโนเสาร์อย่างจริงจัง
ซากดึกดำบรรพ์ไดโนเสาร์ในประเทศไทย

ซากดึกดำบรรพ์ไดโนเสาร์ที่ถูกค้นพบในประเทศไทย สามารถแยกออกเป็นหมวดหมู่ได้ดังนี้
ซากดึกดำบรรพ์ไดโนเสาร์ในประเทศไทย > ซากดึกดำบรรพ์ไดโนเสาร์ในยุคไทรแอสสิก

พ.ศ. 2550 ได้สำรวจพบพบชิ้นส่วนไดโนเสาร์ในพื้นที่ อำเภอภูกระดึง จังหวัดเลย  ได้ขุดชิ้นส่วนกระดูกไดโนเสาร์ส่วนขา  สันหลังจำนวนกว่า 10 ชิ้นที่อยู่ในสภาพค่อนข้างสมบูรณ์  คาดว่าเป็นไดโนเสาร์กินเนื้อในยุคไทรแอสสิก  อายุประมาณ 210 ล้านปี โดยเจอที่ชั้นกลุ่มหินน้ำพองห่างจากภูกระดึงประมาณ 6 กม.
ซากดึกดำบรรพ์ไดโนเสาร์ในประเทศไทย > ซากดึกดำบรรพ์ไดโนเสาร์ในยุคไทรแอสสิกตอนปลาย

ในปี พ.ศ. 2535 กรมทรัพยากรธรณีสำรวจพบกระดูกสะโพกส่วนหน้าของไดโนเสาร์โพรซอโรพอด ที่ชั้นหินทรายสีแดงของหมวดหินน้ำพอง ในเขตอำเภอน้ำหนาว จังหวัดเพชรบูรณ์ มีอายุประมาณ 200 ล้านปี นับเป็นโครงกระดูกไดโนเสาร์ที่เก่าแก่ที่สุดที่พบในเอเชียตะวันออกเฉียงใต้ และนับเป็นการพบซากดึกดำบรรพ์โพรซอโรพอดเป็นครั้งแรกในภูมิภาคนี้ เมื่อเปรียบเทียบกับฟอสซิลชนิดนี้จากแหล่งต่างๆ ทั่วโลก พบว่าโพรซอโรพอดของไทยมีขนาดใหญ่ แข็งแรง อาจยาวถึง 8 เมตร
ซากดึกดำบรรพ์ไดโนเสาร์ในประเทศไทย > ซากดึกดำบรรพ์ไดโนเสาร์ในยุคจูแรสสิก

ในปี พ.ศ. 2539 คณะสำรวจไทย-ฝรั่งเศสได้พบแหล่งซากดึกดำบรรพ์ฟันไดโนเสาร์ที่อำเภอคำม่วง จังหวัดกาฬสินธุ์ ในชั้นหินของหมวดหินภูกระดึง อายุประมาณ 150-190 ล้านปี เป็นฟันของไดโนเสาร์เทอโรพอด ไดโนเสาร์ซอโรพอด และไดโนเสาร์สเทโกซอร์ ซึ่งเป็นการพบซากดึกดำบรรพ์ไดโนเสาร์สเทโกซอร์ครั้งแรกในประเทศไทย
ซากดึกดำบรรพ์คอมพ์ซอกนาธัส
ซากดึกดำบรรพ์ไดโนเสาร์ในประเทศไทย > ซากดึกดำบรรพ์ไดโนเสาร์ในยุคครีเทเชียส

มีการค้นพบซากดึกดำบรรพ์ไดโนเสาร์ในยุคครีเทเชียสเป็นจำนวนมากในประเทศไทย ซึ่งจำแนกออกได้ดังนี้
ซากดึกดำบรรพ์ไดโนเสาร์ในประเทศไทย > ซากดึกดำบรรพ์ไดโนเสาร์ในยุคครีเทเชียส > การค้นพบรอยเท้าไดโนเสาร์

พบในชั้นหินของหมวดหินพระวิหาร อายุประมาณ 140 ล้านปี บริเวณที่พบมี 4 แห่ง ได้แก่
บริเวณลานหินป่าชาด  อำเภอภูเวียง จังหวัดขอนแก่น
บริเวณน้ำใสใหญ่ อุทยานแห่งชาติเขาใหญ่ จังหวัดปราจีนบุรี
บริเวณภูแฝก กิ่งอำเภอนาคู จังหวัดกาฬสินธุ์
บริเวณภูเก้า จังหวัดหนองบัวลำภู
ซากดึกดำบรรพ์ไดโนเสาร์ในประเทศไทย > ซากดึกดำบรรพ์ไดโนเสาร์ในยุคครีเทเชียส > ซากดึกดำบรรพ์ไดโนเสาร์บริเวณแหล่งขุดค้นไดโนเสาร์ภูเวียง

มีการค้นพบซากดึกดำบรรพ์ไดโนเสาร์หลายชนิดในชั้นหินของหมวดหินเสาขัว บริเวณแหล่งขุดค้นไดโนเสาร์ภูเวียง ดังนี้
ซากดึกดำบรรพ์ สยามโมไทรันนัส อิสานเอนซิส
ซากดึกดำบรรพ์ ภูเวียงโกซอรัส สิรินธรเน
ซากดึกดำบรรพ์ สยามโมซอรัส สุธีธรนี
ซากดึกดำบรรพ์ กินรีไมมัส
ซากดึกดำบรรพ์คาร์โนซอร์
ซากดึกดำบรรพ์ ภูเวียงเวเนเตอร์ แย้มนิยมมี Phuwiangvenator yaemniyomi
ซากดึกดำบรรพ์ วายุแรปเตอร์ หนองบัวลำภูเอนซิส Vayuraptor nongbualamphuensis
จากการค้นพบซากดึกดำบรรพ์ไดโนเสาร์เป็นจำนวนมากที่แหล่งขุดค้นไดโนเสาร์ภูเวียงนี่เอง ทำให้บริเวณนี้ถูกประกาศให้เป็นอุทยานแห่งชาติ ภูเวียง ในปี พ.ศ. 2535 และเป็นอุทยานไดโนเสาร์แห่งแรกในเอเชียตะวันออกเฉียงใต้
ซากดึกดำบรรพ์ไดโนเสาร์ในประเทศไทย > ซากดึกดำบรรพ์ไดโนเสาร์ในยุคครีเทเชียส > ซากดึกดำบรรพ์ไดโนเสาร์และสิ่งมีชีวิตอื่นๆ

ซากดึกดำบรรพ์ซิททาโคซอรัส
ซากดึกดำบรรพ์อิกธิโอซอร์
ซากดึกดำบรรพ์ สยามโมดอน
ซากดึกดำบรรพ์ ราชสีมาซอรัส
ซากดึกดำบรรพ์ อีสานโนดัส พาลาเดซิ
ซากดึกดำบรรพ์ของจังหวัดกาฬสินธุ์
ซากดึกดำบรรพ์ โคราโตดัส ฟอเรย์อี
ซากดึกดำบรรพ์ มุกดาหารโนดัส ไตรศิวกุลไล
หนังสืออ่านเพิ่มเติม

วราวุธ สุธีธร, ไดโนเสาร์ของไทย, ฝ่ายเผยแพร่และประชาสัมพันธ์ สำนักงานเลขานุการกรม กรมทรัพยากรธรณี, 2545. ISBN 9740125999.
| ด ค กไดโนเสาร์สายพันธุ์ต่าง ๆ |
| --- | --- |
ไดโนเสาร์พันธุ์กินพืช: ดิปโพลโดคัส ·  อากัสทีเนีย ·  ไทรเซราทอปส์ ·  คามาราซอรัส  ·  สไตราโคซอรัส ·  สเตโกซอรัส ·  แพคิเซอฟาโลซอรัส ·  อิกัวโนดอน ·  เคนโทรซอรัส  ·  โซนิโดซอรัส ·  ไมอาซอร่า ·  ไซคาเนีย ·  พาราซอโรโลฟัส ·  แองไคโลซอรัส ·  พาราลิไททัน ·  ไททันโนซอรัส ·  ซอโรโพไซดอน ·  แบรกคิโอซอรัส · อาร์เจนติโนซอรัส ·  อียิปต์โตซอรัส ·  บาโรซอรัส ·  อลาโมซอรัส ·  มาเมนซีซอรัส ·  ซัลตาซอรัส ·  อะแพทโตซอรัส ·  ยีราฟฟาไททัน ·  อมาร์กาซอรัส ·  เอ๋อเหมยซอรัส ·  ชูโนซอรัส ·  แมนยาโรซอรัส ·  ยูโรปาซอรัส ·  พาตาโกไททัน ·  ซุปเปอร์ซอรัส ·  แอมพิโคเลียส ·  ภูเวียงโกซอรัส สิรินธรเน ·  สยามโมดอน ·  ราชสีมาซอรัส ·  ฟูกูอิไททัน ·  ฟูกูอิซอรัส ·  ตังหวายโยซอรัส ·  แกลลิไมมัส ·  เลโซโทซอรัส ·  โคเรียเซอราทอปส์ ·  โปรโตเซอราทอปส์ ·  เอ็ดมอนโตซอรัส
ไดโนเสาร์พันธุ์กินเนื้อ: ไทแรนโนซอรัส ·  อัลโลซอรัส ·  วิลอซิแรปเตอร์ ·  สไปโนซอรัส ·  เมก้าแร็ปเตอร์ ·  เดสเพลโตซอรัส ·  ทอร์วอซอรัส ·  ทาร์โบซอรัส ·  อีโอแรปเตอร์ · ไจกาโนโทซอรัส ·  มาพูซอรัส ·  อโครแคนโตซอรัส ·  ยูทาห์แรปเตอร์ ·  ยูแนนลาเกีย ·  เมกะโลซอรัส บักแลนดี ·  เทอริสิโนซอรัส ·  ไดโนนีคัส ·  โอวิแรปเตอร์ ·  เซอราโตซอรัส ·  ซีโลไฟซิส ·  คอมซอกนาทัส ·  ออร์นิโทไมมัส ·  เอบิลิซอรัส ·  ซินทาซัส ·  สยามโมไทรันนัส ·  กินรีไมมัส ·  สยามโมซอรัส ·  คาร์คาโรดอนโทซอรัส ·  ไครโอโลโฟซอรัส ·  นีโอเวนีเตอร์ ·  ทรูโอดอน ·  หย่งชวนโนซอรัส ·  มอโนโลโฟซอรัส ·  ไซน์แรปเตอร์ ·  ซอโรเพกาแนกซ์ ·  อิริอาเตอร์ ·  อิเรียเทียนัส ·  ซิโนไทรันนัส ·  ซูโคไมมัส ·  แบรีออนิกซ์ ·  เฮอร์รีราซอรัส ·  คาร์โนทอรัส ·  ไดโลโฟซอรัส ·  ดาโกต้าแรปเตอร์ ·  ฟูกูอิแรปเตอร์ ·  ฟูกูอิเวเนเตอร์ ·  อิกทิโอเวเนเตอร์ ·  สยามแรปเตอร์ ·  แอลเบอร์โตซอรัส
↑  6. ศูนย์วิจัยและการศึกษาบรรพชีวินวิทยา, ซากดึกดำบรรพ์ของสัตว์มีกระดูกสันหลังน้ำจืดชนิดและสกุลใหม่ของโลกที่พบในประเทศ, ม.ป.ท., ม.ป.พ.
สยามโมไทรันนัส อิสานเอนซิส ในแสตมป์เมื่อปี พ.ศ. 2540
อูร์เมีย

อูร์เมีย (อังกฤษ: Urmia; เปอร์เซีย: ارومیه; ออกเสียง: [oɾumiˈje] ไฟล์:Urmia-2.ogg)) เป็นนครที่ใหญ่ที่สุดในจังหวัดอาเซอร์ไบจานตะวันตก ของประเทศอิหร่าน ในเขตภาคกลาง ของเทศมณฑลอูร์เมีย เป็นเมืองหลักของจังหวัด เทศมณฑลและเขต
เมืองนี้ตั้งอยู่บนระดับความสูง 1,330 เมตร (4,360 ฟุต) เหนือระดับน้ำทะเล  มีแม่น้ำชาฮาร์บนที่ราบอูร์เมีย ทะเลสาบอูร์เมีย ซึ่งเป็นหนึ่งใน ทะเลสาบน้ำเค็มที่ใหญ่ที่สุดแห่งหนึ่งในโลก ตั้งอยู่ทางทิศตะวันออกของเมือง และมีพรมแดนติดกับประเทศตุรกี อยู่ทางทิศตะวันตก
เมืองนี้เป็นศูนย์กลางการค้าของพื้นที่เกษตรกรรมที่อุดมสมบูรณ์ มีการปลูกผลไม้ (โดยเฉพาะแอปเปิ้ล และองุ่น) และยาสูบ แม้ว่าชาวเมืองอูร์เมียส่วนใหญ่จะนับถือศาสนาอิสลาม แต่ประวัติศาสตร์คริสต์ศาสนาของเมืองอูร์เมียยังคงได้รับการอนุรักษ์ไว้อย่างดี โดยเฉพาะอย่างยิ่งจากโบสถ์และอาสนวิหารต่าง ๆ มากมายในเมือง
อาสนวิหารออร์ทอดอกซ์ตีมีชออารา

| อาสนวิหารออร์ทอดอกซ์ |
| --- | --- |
Catedrala Ortodoxă
อาสนวิหารมหานครมองจากสะพานทรายัน
ศาสนา
ศาสนา: ออร์ทอดอกซ์โรมาเนีย
สถานะองค์กร: มหาสังฆมณฑลบานาต
ผู้อุปถัมภ์: ตรีอัครสงฆ์
ปีที่อุทิศ: 1946
สถานะ: เปิดบริการ
Eugen Goanță
ที่ตั้ง
ที่ตั้ง: King Ferdinand I Boulevard ตีมีชออารา
พิกัดภูมิศาสตร์: 45°45′2″N 21°13′27″E﻿ / ﻿45.75056°N 21.22417°E﻿ / 45.75056; 21.22417
สถาปัตยกรรม
สถาปนิก: อิโยน ทรายันเนสกู [ro]
รูปแบบ: มอลดอวาใหม่
ผู้รับเหมา: ตีเบรีว เอเมเรีย (Tiberiu Eremia)
ลงเสาเข็ม: 1936
เสร็จสมบูรณ์: 1940
ค่าก่อสร้าง: 30 ล้าน เล
ลักษณะจำเพาะ
ความจุ: 5,000
ความยาว: 63 m
ความกว้าง: 32 m
ความสูงสูงสุด: 90.5 m
โดม: 11
อาสนวิหารออร์ทอดอกซ์ (โรมาเนีย: Catedrala Ortodoxă) หรือ อาสนวิหารมหานคร (โรมาเนีย: Catedrala Mitropolitană) เป็นโบสถ์นิกายออร์ทอดอกซ์โรมาเนียในตีมีชออารา เป็นอาสนวิหารแห่งอาร์คิบิชอปริซแห่งตีมีชออารา (Archbishopric of Timișoara) และมหาสังฆมณฑลบานาต อาสนวิหารนี้อุทิศแด่ตรีอัครสงฆ์ ซึ่งประกอบด้วยเบซิลมหาราช, เกรเกอรีนักเทววิทยา และ ยอห์น ครีซอสตอม
อาสนวิหารสร้างบนพื้นที่ขนาด 1,542 ม2 ประกอบด้วย 11 หอคอย โดยความสูงของหอกลางอยู่ที่ 90.5 เมตร ถือเป็นโบสถ์ที่สูงที่สุดเป็นอันดับสองของประเทศโรเมเนีย รองจากอาสนวิหารการพลีกายของประชาชนในบูคาเรสต์ อาสนวิหารได้รับการบันทึกเป็นอนุสรณ์สำคัญทางประวัติศาสตร์ของชาติ
ประวัติศาสตร์

ประวัติศาสตร์ของอาสนวิหารใกล้เคียงอย่างมากกับปี 1919 โดยในวันที่ 28 กรกฎาคม บานาตได้รวมเข้ากับโรเมเนีย โดยรัฐบาลใหม่ของโรเมเนียนี้มีมาตรการที่จะสนับสนุนการนับถือลัทธิออร์ทดอกซ์ ซึ่งก่อนหน้าถูกละเลยโดยรัฐของออสโตรฮังการี ซึ่งอุปถัมภ์นิกายคาทอลิก ในการนี้ได้จัดตั้งบิชอพริซแห่งตีมีชอออารา (Bishopric of Timișoara) ขึ้นมา และต่อมาได้เติบโตขึ้นเป็นอาร์คบิชอพริซ (archbishopric) ในปี 1939 และต่อมาในปี 1947 ได้ก่อตั้งมหามณฑลบานาตขึ้น
ชุมชนออร์ทอดอกซ์ในตีมีชออาราและบานาตของโรเมเนียได้มีความต้องการสร้างโบสถ์ใหญ่ขึ้น ด้วยการริเริ่มของพาริชแห่งซีเตต (ศูนย์กลางทางประวัติศาสตร์ของตีมีชออารา) ได้มีการจัดตั้งการรวบรวมทุนและมีการส่งอุทธรณ์ไปยังเขตนักบวชต่าง ๆ เพื่อรับเงินบริจาค ในปี 1936 ปัจจัยต่าง ๆ สำหรับการเริ่มก่อสร้างได้มีพร้อม และเงินทุนได้รวบรวมเป็นที่เรียบร้อย ถึงแม้ว่าจะเป็นเงินบริมาณที่สูงมาก ศาลาว่าการเมืองได้บริจาคที่ดินตรงจุดที่ถนนสายสำคัญตัดกันในเมืองเพื่อสร้างโบสถ์ โครงการจึงส่งต่อในปี 1934 ให้แก่สถาปนิก Ion Trajanescu [ro] ภายใต้ข้อกำหนดที่ต้องการให้โบสถ์สามารถรองรับ 5,000 คน อิฐที่ใช้ก่อสร้างโบสถ์นั้นศาลาว่าการเป็นผู้มอบให้โดยไม่คิดค่าใช้จ่าย และบริษัทเหล็ก Reșița Steel Works ยังมอบส่วนลด 30% ให้กับการซื้อเหล็ก 330 ตัน
การก่อสร้างเริ่มต้นจริงในวันที่ 16 มีนาคม 1936 และในวันที่ 20 ธันวาคมปีเดียวกัน ได้มีการจัดมิสซา (solemn service) เพื่อประกอบพิธีวางศิลาฤกษ์ เสกโดยบิชอป Andrei Magieru แห่งอาราด การก่อสร้างควบคุมโดยบริษัทของ Tiberiu Eremia จากบูคาเรสต์ ระฆังและกางเขนโบสถ์ได้รับการเสกในวันที่ 23 สิงหาคม 1938 การรับ (reception) งานก่อสร้างมีขึ้นในวันที่ 9 กรกฎาคม 1940 และสภาสงฆ์อนุมัติในวันที่ 24 กรกฎาคม พิธีเปิดอาสนวิหารมีขึ้นในวันทร่ 6 ตุลาคม 1946 โดยมีพยานในพิธีได้แก่กษัตริย์มิคาเอลที่หนึ่ง, นายกรัฐมนตรี Petru Groza, สังฆราช Nicodim Munteanu, บิชอปแห่งตีมีชออารา Vasile Lăzărescu [ro], เทโตรโปลิตันแห่งทรานซิลเวเนีย (Metropolitan of Transylvania) Nicolae Bălan และผู้แทนของคริสต์ชนลัทธิอื่น นำโดยบิชอปโรมันคาทอลิก Augustin Pacha และบิชอปกรีกคาทอลิก Ioan Bălan ในสมัยสงครามโลกครั้งที่สองหลังโรเมเนียหันไปรบกับเยอรมนี เครื่องบินระเบิดของเยอรมนีทิ้งระเบิดในตีมีชออารา (30–31 ตุลาคม 1944) มีระเบิดรวมหกลูกที่ลงใส่โบสถ์ ระเบิดเพียงหนึ่งลูก เป็นอันตรายใหญ่แต่ขนาดไม่มาก งานจิตรกรรมทั้งนอกและในโบสถ์เสร็จสิ้นในปี 1956 ล่าช้าเนื่องจากสงครามโลกครั้งที่สอง
สถาปัตยกรรม

อาสนวิหารสร้างขึ้นด้วยสถาปัตยกรรมมอลโดวาใหม่ ประกอบองค์ประกอบของสถาปัตยกรรมโรเมเนียออร์ทอดอกซ์, เรนเนสซองส์ตอนปลาย, ออตโตมัน และ บีแซนทีน เช่น นีชใต้อีฟ, วอล์ทรูปดาว และงานแผ่นกลมแล็กเกอร์หลากสี องค์ประกอบบางประการพบได้ในอารามกอเซีย และอาราม Prislop ซึ่งเป็นลักษณะทั่วไปของงานจากศตวรรษที่ 14 โบสถ์ยังเป็น "จุดรวมสายตา" ("head of perspective") ของจัตุรัสชัยชนะที่ตั้งอยู่ด้านหน้า
อาสนวิหารมีความยาว 63 เมตรและกว้าง 32 เมตร ความยิ่งใหญ่ของอาสนวิหารมาจากขนาดของโดมกลาง โดมแพนโตเครเตอร์ สูง 52 เมตรภายใน และ 83 เมตรด้านนอก ล้อมรอบด้วยกางเขนสูง 7 เมตร ยึดโยงด้วยโซ่ประดับและทองรัด 10 เส้น ณ จุดหนึ่ง อาสนวิหารเป็นสิ่งปลูกสร้างที่สูงที่สุดเป็นอันดับสามของประเทศ รอบจาก Casa Scânteii (104 m) และ People's House (84 m) ทั้งคู่อยู่ในบูคาเรสต์ เนื่องด้วยพื้นดินที่สร้างมีความยวบ โบสถ์จึงวร้างบนพื้นคอนกรีตที่มีเสาเข็มคอนกรีตเสริมเหล็กจำนวน 1,186 เสา ปักลึก 20 เมตร ขนาดพื้นที่ของโบสถ์อยู่ที่ 1,542 ม2 ปริมาตรอาคารอยู่ที่ 50,000 ม3 ระฆังของโบสถ์ทั้งเจ็ดใบหล่อที่โรงหล่อของ Anton Novotny มีน้ำหนักรวม 7,000 กก ทำมาจากโลหะผสมที่นำเข้ามาจากเกาะสุมาตราและบอร์เนียวของประเทศอินโดนีเซีย การสร้างสุนทรียภาพ (harmonization) ภายในเป็นผลงานของนักประพันธ์ Sabin Drăgoi งานจิตรกรรมประดับทั้งนอกและในอาคารเป็นผลงานของคณะศิลปิน นำโดย Anastase Demian [ro] ส่วนไอคอนโนสเตสิสแกะสลักและประดับเคลือบด้วยทอง 22 กะรัด โดยปรมาจารย์ Ștefan Gajo ผู้สร้างโคมระย้าสามโคม เชิงเทียนสองเชิง และ "สุสานท่าน" (Lord's Tomb)
แดร็ก เรซ ไทยแลนด์ ซีซัน 1

| แดร็ก เรซ ไทยแลนด์ ซีซัน 1 |
| --- | --- |
สร้างโดย: รูพาล [en]
กรรมการ: อารยา อินทรา ปันปัน นาคประเสริฐ
ประเทศแหล่งกำเนิด: Thailand ! ไทย
จำนวนตอน: 8
การผลิต
ผู้อำนวยการผลิต: ปิยะรัฐ กัลย์จาฤก
ความยาวตอน: 1 ชั่วโมง 30 นาที
ออกอากาศ
เครือข่าย: ไลน์ทีวี
ออกอากาศ: 15 กุมภาพันธ์ พ.ศ. 2561 - 5 เมษายน พ.ศ. 2561
แดร็ก เรซ ไทยแลนด์ ซีซัน 1 (อังกฤษ: Drag Race Thailand) เป็นรายการเรียลลิตีโชว์ประกวดหา ไทยแลนด์แดร็กซูเปอร์สตาร์ของไทย โดยให้เหล่าผู้แข่งขันได้โชว์ต่างๆ ทั้งโชว์เต้น โชว์ลิปซิงค์  การแสดงต่างๆ และในเรื่องของการแต่งหน้าทำผม รวมไปถึงการตัดเย็บเสื้อผ้าขณะแข่งขัน ในฤดูกาลนี้ อารยา อินทรา ได้มาทำหน้าที่เป็นพิธีกรดำเนินรายการ และ ปันปัน นาคประเสริฐ ที่มาเป็นพิธีกรร่วม โดยเริ่มออกอากาศวันที่ 15 กุมภาพันธ์ 2561
ผู้ชนะคนแรกของรายการคือ นาตาเลีย เพลียแคม (Natalia Pliacam)
กติกา

ดูบทความหลักที่: แดร็ก เรซ ไทยแลนด์
ผู้เข้าแข่งขัน

(อายุเป็นไปตามช่วงเวลาที่ถ่ายทำรายการ)
| ผู้เข้าแข่งขัน | ชื่อผู้เข้าแข่งขัน  | อายุ | ภูมิลำเนา | ผลการแข่งขัน | ลำดับ |
| --- | --- | --- | --- | --- | --- |
| Meannie Minaj มินนี่ มินาจ | มนัญญา พึ่งไม้ | 26 | แพร่ | ถูกคัดออกในตอนที่ 1 | 10 |
| Bunny Be Fly บันนี่ บี ฟลาย | กฤตเมธ สีถาน | 25 | นครราชสีมา | ถูกคัดออกในตอนที่ 2 | 9 |
| Morrigan มอร์ริแกน | ชัยพงษ์ ผิวผ่อง | 18 | กรุงเทพมหานคร | ถูกคัดออกในตอนที่ 3 | 8 |
| Petchra เพชรา | ภาณุพงศ์ เจริญสุข | 30 | ระยอง | ถูกคัดออกในตอนที่ 5 | 7 |
| Amadiva อมาดิวา | ปัถวี เทพไกรวัล | 24 | กรุงเทพมหานคร | ถูกคัดออกในตอนที่ 6 | 5-6 |
| JAJA จาจา | Angeles R-Jay Carubio | 34 | ฟิลิปปินส์ | ถูกคัดออกในตอนที่ 6 | 5-6 |
| B Ella บี เอลลา | อโนทัย งีสันเทียะ | 30 | นครราชสีมา | ถูกคัดออกในตอนที่ 7 นางงามมิตรภาพ | 4 |
| Année Maywong แอนเน่ เมย์วอง | ธนิสร เฮงสุนทร | 30 | กรุงเทพมหานคร | รองชนะเลิศ | 2-3 |
| Dearis Doll เดียริส ดอล | สุภัทรภณ กสิกรรม | 30 | นครปฐม | รองชนะเลิศ | 2-3 |
| Natalia Pliacam นาตาเลีย เพลียแคม | อัษฎายุทธ คุณวิเศษพงษ์ | 37 | กรุงเทพมหานคร | ชนะเลิศ | 1 |
ข้อมูลการแข่งขัน > ตารางการคัดออก

| ผู้เข้าแข่งขัน | ตอนที่> 1 | ตอนที่> 2 | ตอนที่> 3 | ตอนที่> 4 | ตอนที่> 5 | ตอนที่> 6 | ตอนที่> 7 | ตอนที่> 8 |
| --- | --- | --- | --- | --- | --- | --- | --- | --- |
| Natalia Pliacam | ผ่าน | ★ชนะ | ผ่าน | ลิปซิงก์ | ชนะ | สูง | สูง | ชนะเลิศ |

| Année Maywong | ชนะ | สูง | ชนะ | ต่ำ | ลิปซิงก์ | สูง | ★ชนะ | รอง ชนะเลิศ |
| Dearis Doll | ผ่าน | ผ่าน | ★ลิปซิงก์ | ชนะ | ผ่าน | ชนะ | ★ลิปซิงก์ | รอง ชนะเลิศ |

| B Ella | ผ่าน | ต่ำ | ต่ำ | สูง | สูง | ★ชนะ/ต่ำ | ตกรอบ | นางงามมิตรภาพ |

| JAJA | ผ่าน | ผ่าน | สูง | ★ชนะ | ลิปซิงก์ | ตกรอบ | แขกรับเชิญ | แขกรับเชิญ |
| Amadiva | ผ่าน | ชนะ | สูง | ลิปซิงก์ | ★ผ่าน | ตกรอบ | แขกรับเชิญ | แขกรับเชิญ |
| Petchra | ผ่าน | ลิปซิงก์ | ผ่าน | สูง | ตกรอบ |  | แขกรับเชิญ | แขกรับเชิญ |
| Morrigan | ★ลิปซิงก์ | ผ่าน | ตกรอบ |  |  |  | แขกรับเชิญ | แขกรับเชิญ |
| Bunny Be Fly | ผ่าน | ตกรอบ |  |  |  |  | แขกรับเชิญ | แขกรับเชิญ |
| Meannie Minaj | ตกรอบ |  |  |  |  |  | แขกรับเชิญ | แขกรับเชิญ |
ข้อมูลการแข่งขัน > ลิปซิงก์

| ตอน | ผู้เข้าแข่งขัน | เพลง |
| --- | --- | --- |
| 1 | Meannie Minaj vs. Morrigan | "Born This Way" (เลดีกากา) |
| 2 | Buuny Be Fly vs. Petchra | "รักยังไม่ต้องการ" (มาช่า วัฒนพานิช) |
| 3 | Dearis Doll vs. Morrigan | "O.K.นะคะ" (แคทรียา อิงลิช) |
| 4 | Amadiva vs. Natalia Pliacam | "Dhoom Dhoom" (ทาทา ยัง) |
| 5 | Année Maywong vs. JAJA vs. Petchra | "Toxic" (บริตนีย์ สเปียส์) |
| 6 | Amadiva vs. JAJA | "เพลงสุดท้าย" (สุดา ชื่นบาน) |
| 7 | Dearis Doll vs. B Ella | "Crazy In Love" (บียอนเซ่) |
ข้อมูลการออกอากาศ > ตอนที่ 1 : Contestant's Story

ออกอากาศ 15 กุมภาพันธ์ 2561
ในช่วงแรกหลังจากได้เปิดตัวผู้เข้าแข่งขันทั้ง 10 คน  และ พิธีกรทั้งสอง ก็เข้าสู่ช่วงของมินิชาแลนจ์ โดยจะเป็นการถ่าบแบบคลีนซิ่งของ Biore จะมีนายแบบทั้งสองคอยยืดราดน้ำลงมาระหว่างการถ่ายแฟชั่นครั้งนี้ โดยผู้เข้าแข่งขันทั้ง 10 จะต้องใช้ผลิตภัณฑ์เช็ดระหว่างการถ่ายภาพ และภาพที่ถ่ายออกมาดูดีเป็น 3 อันดับแรกได้แก่ Meannie Minaj, Morrigan และ Petchra
ช่างถ่ายภาพ: เอกรัชต์ อุบลศรี (เอก)
มินิชาเลนจ์: หนังหน้ากล้าสู้ทุกสถานการณ์
แม็กซี่ชาเลนจ์และรันเวย์: ออกแบบชุดที่นำเสนอความเป็นตัวของตัวเอง 3 in 1
หลังจากที่ Morrigan ชนะมินิชาแลนจ์ในคร้งแรก Morrigan จึงได้สิทธิ์ในการเลือกของให้กับตัวเองและผู้เข้าแข่งขันทุกคนมาเป็นหนึ่งในการประดิษฐ์ชุดในการเดินรันเวย์
แขกรับเชิญพิเศษ:สมบัษร ถิระสาโรช (ตือ), อภิเชษฐ์ เอติรัตนะ  (ม๊าเดี่ยว) และ มาดามมด
เพลงที่ใช้ลิปซิงค์: "บอร์นดิสเวย์" โดย เลดีกากา
2 คนสุดท้าย: Meannie Minaj และ Morrigan
ผู้ถูกคัดออก: Meannie Minaj
ข้อความอำลา: "ขอบคุณทุกคนมาก ๆ นะ วันนี้อาจจะยังไม่ใช่วันของเรา สู้ๆนะคะ",Meannie Minaj
ข้อมูลการออกอากาศ > ตอนที่ 2 : The Power Of Love

ออกอากาศ 22 กุมภาพันธ์ 2561
มินิชาเลนจ์: เต้นรำในความมืด
แม็กซี่ชาเลนจ์: งานแต่งงาน
รันเวย์ชาเลนจ์: พลังแห่งความรัก
แขกรับเชิญพิเศษ: ศิรวิชญ์ กมลวรวุฒิ (ไจ๋ ซีร่า) และ มาช่า วัฒนพานิช
เพลงที่ใช้ลิปซิงค์: "รักยังไม่ต้องการ" โดย มาช่า วัฒนพานิช
2 คนสุดท้าย: Petchra และ Bunny Be Fly
ผู้ถูกคัดออก: Bunny Be Fly
ข้อความอำลา: "ฉันยังไม่ตาย สู้ๆ นะจ๊ะ แล้วเจอกันที่สุดขอบโลก ขอบคุณสำหรับความรัก"